
TRGOVAČKI SUD U VARAŽDINU	  	
RKP: 3574                                                                                	
OIB: 07397915111                                                                  	
Pošta i mjesto: 42000 VARAŽDIN                                          	 
Adresa sjedišta : CEHOVSKA  ULICA 1                                                                                                                                                                                                                                                          
Aktivnost: A639000 Vođenje sudskih postupaka  iz nadležnosti trgovačkih sudova




OBRAZLOŽENJE  IZVJEŠTAJA O IZVRŠENJU PRORAČUNA I FINANCIJSKOG PLANA ZA RAZDOBLJE OD 01.01.-30.06.2026. GODINE



 UVOD
 
Izvještaj o izvršenju proračuna i financijskog plana Trgovačkog suda u Varaždinu za razdoblje od 01.01.-30.06.2026. godine podnosi se temeljem odredbi čl. 76. i odredbi članka 81. Zakona o proračunu ("Narodne novine" broj 144/21), Pravilnika o polugodišnjem i godišnjem izvještaju o izvršenju proračuna i financijskog plana ("Narodne novine" broj 85/23) i uputi Ministarstva financija, te sadrži slijedeće stavke:

Opći dio i posebni dio iskazan u tabelama:

-Sažetak računa prihoda i rashoda i računa financiranja,
-Izvještaj o prihodima i rashodima prema ekonomskoj klasifikaciji,
-Izvještaj o prihodima i rashodima prema izvorima financiranja,
-Izvještaj o rashodima prema funkcijskoj klasifikaciji,
-Posebni dio



 OPĆI DIO FINANCIJSKOG PLANA

Ukupan financijski plan suda za 2026. godinu:

-planirani prihodi poslovanja: 1.264.147,00 eura
-planirani rashodi poslovanja: 1.264.147,00 eura

Prijenos sredstava iz prethodne u slijedeću godinu odnosi se na iznos neutrošenih vlastitih prihoda u iznosu od 8,45 eura. 

Stanje novčanih sredstava  redovnog žiro računa: 

Stanje na dan 01.01.2026………….2,97 eura
Stanje na dan 30.06.2026…….. 2.514,51 eura


Izvještaj o prihodima i rashodima  prema ekonomskoj klasifikaciji

Prihodi poslovanja:
Ukupni prihodi za 2026. godinu planirani su u iznosu od  1.264.147,00 eura:
-prihodi iz nadležnosti proračuna u iznosu od 1.263.547,00 eura,
-prihodi od pruženih usluga u iznosu od 500,00 eura,
-prihodi od kamata  na depozite po viđenju u iznosu od 100,00 eura
 
Izvještaj o prihodima i rashodima prema izvoru financiranja

Prihodi  su ostvareni:
- iz Državnog proračuna u iznosu od 579.576,51 euro, izvor 11,
- vlastiti prihodi koji su ostvareni preslikom sudskih akata u iznosu od 31,33 eura, izvor 31,
- prihodi za posebne namjene  ostvareni od kamata na depozite po viđenju  u iznosu od 113,37 eura.

Rashodi poslovanja odnose se na:
-rashodi financirani iz državnog proračuna u iznosu od 579.576,51 euro, izvor 11,
-rashodi financirani iz vlastitih prihoda u iznosu od 39,78 eura, izvor 31,

Ukupni rashodi za 2026. godinu planirani su u visini prihoda u iznosu od 1.264.147,00 eura, a ostvareni su, u razdoblju od 01.01.-30.06.2026. godine, u iznosu od 579.616,29 eura, što je ostvarenje od 45,85 % planiranih ukupnih rashoda za 2026. godinu. U odnosu na isto razdoblje 2025. godine indeks povećanja je 101,97.

Izvještaj o rashodima prema funkcijskoj klasifikaciji

Prema funkcijskoj klasifikaciji rashodi su izvršeni u skupini 03 Javni red i sigurnost, podskupini 033 Sudovi, u iznosu od 579.616,29 eura.


 POSEBNI DIO

U razdoblju od 01.01.-30.06.2026. godine ostvarenje ukupnog Financijskog plana u odnosu na izvorni plan, iznosi 45,87%.

31-rashodi za zaposlene - najviša stavka poslovanja su rashodi poslovanja za zaposlene koja obuhvaća plaće, doprinose na plaće, plaće za prekovremeni rad i ostala materijalna prava kao što su jubilarne nagrade, pomoći, otpremnine i regres. Navedeni rashodi čine 91,42 % ukupnih rashoda poslovanja u izvještajnom razdoblju.

32-materijalni rashodi - na materijalne rashode poslovanja za izvještajno razdoblje odnosi se 8,49 % ukupnih rashoda i to najvećim dijelom za naknadu troškova prijevoza na rad, uredski materijal, energiju, poštarinu i komunalne usluge. 

 Zaključak

Sukladno Uputi Ministarstva financija izvještaji „Račun financiranja“ i Račun financiranja prema izvorima financiranja,“ nisu popunjeni.

Izvještaj o izvršenju proračuna i financijskog plana objaviti će se na mrežnim stranicama Trgovačkog suda u Varaždinu.


U Varaždinu, 08. srpanj 2026.



                                                                                              
                                                                                                 Predsjednica suda:
                                                                                                 Marija Levanić Škerbić
